डिप्टी मेयर की कुर्सी म्यूजिकल चेयर बनी, अब विराजे नारायण
डिप्टीमेयर की कुर्सी म्यूजिकल चेयर जैसी हो गई है। उसपर कभी रूप नारायण मेहता बैठ रहे हैं, तो कभी अमरावती देवी विराजती हैं। नगर विकास विभाग की हरी झंडी मिलने के बाद एक सप्ताह बाद बुधवार को एकबार फिर से रूप नारायण मेहता डिप्टी मेयर की कुर्सी पर बैठे। वे अपने समर्थकों के साथ दोपहर 2 बजे निगम कार्यालय पहुंचे और अपने समर्थकों को मुंह मीठा करा शाम में निकले। उसके पहले हाईकोर्ट के आदेश के बाद 22 दिसंबर से एक सप्ताह तक अमरावती देवी डिप्टी मेयर बनी रहीं। इसके पहले 15 दिसंबर को उन्हें कुर्सी छोड़नी पड़ी थी।
अब भी शह-मात का खेल खत्म नहीं हुआ है। अमरावती देवी ने नगर विकास मंत्री महेश्वर हजारी को पत्र भेजकर मंगलवार को विभाग द्वारा जारी पत्र को निरस्त करने की मांग की है। उन्होंने कहा है कि प्रधान सचिव द्वारा यह लिखना कि हाईकोर्ट की खंडपीठ द्वारा यथास्थिति बनाए रखने के आदेश के पहले मेहता इस पद पर कार्यरत थे, यह आश्चर्यजनक है। जबकि उनके द्वारा मेहता की वापसी की कोई अधिसूचना नहीं निकाली गई थी।
खामियाजाहर हाल में भुगतना होगा : पार्षदआभालता ने कहा है कि काठ ही हांडी बार-बार नहीं चढ़ती। रूपनारायण मेहता ने नियम को तोड़कर जनता के साथ जो खिलवाड़ किया है उसका खमियाजा हर हाल में उन्हें भुगतना होगा।
यह महिला का अपमान है: अमरावती देवी
डिप्टीमेयर पद से हटाई गई अमरावती देवी ने कहा कि यह सीधे तौर पर हाईकोर्ट की अवमानना है। एक महिला उपमहापौर, जिसे राज्य सरकार ने पंचायत में 50 प्रतिशत आरक्षण दिया है, उसका अपमान है।
सच परेशान हो सकता है, पराजित नहीं : मेहता
डिप्टीमेयर रूप नारायण मेहता ने कहा कि सच परेशान हो सकता है, लेकिन पराजित नहीं। मेयर अफजल इमाम नगर निगम में अराजकता की स्थिति बनाएं और जनहित में काम करें।
23 दिसंबर
डिप्टी मेयर को पत्र भेजने के मामले की होगी जांच
30 दिसंबर
निगम बोर्ड और सशक्त स्थायी समिति की बैठक में बतौर डिप्टी मेयर भाग लेने के लिए नगर सचिवालय कोषांग से भेजे गए पत्र मामले की जांच की जाएगी। नगर आयुक्त ने नगर सचिव से कहा है कि बैठक में बतौर उपमहापौर भाग लेने के लिए पत्र किनको और किस आधार पर भेजे गए हैं? नगर सचिव कोषांग के बैठक पंजी में यदि किसी कर्मी द्वारा छेड़छाड़ की गई हो तो इस संबंध में जांच करते हुए दोषी कर्मी को चिह्नित करते हुए 24 घंटे के अंदर रिपोर्ट दें।
bho_Deva hin_Deva hin_Deva hin_Deva awa_Deva hin_Deva hin_Deva hin_Deva bho_Deva hin_Deva bho_Deva hin_Deva